A-benn sevel e zastumad e veajas Jean Dubuffet e Suis hag e Frañs. Ouzhpenn gweladenniñ bredospitalioù e tastumas ivez oberennoù tud a laboure o-unan, hag a re a vez renket e luskad arz ar vediomed. E zastumad a voe meret gant Kompagnunezh an Arz garv (André Breton a gemeras perzh enni e-pad ur pennad) e Pariz. A-benn ar fin e voe staliet an holl oberennoù e Lausanne e 1975. Eno emañ bepred hiziv an deiz, dindan an anv Dastumad an Arz garv.